**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 1 – 9 – 2025**

 **ΑΜΑΡΟΥΣΙΟΥ Αρ. Πρ.: 202**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 2108020697 Fax:2108020697**

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : Δήμο Αμαρουσίου**

**Κοινοποίηση: ΥΠΑΙΘΑ, Δ/νση Π. Ε. Β΄ Αθήνας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ, Δ. Ο. Ε., Συλλόγους Εκπ/κών Π. Ε. της χώρας**

**ΚΑΤΑΓΓΕΛΙΑ**

**των ενεργειών του Δήμου Αμαρουσίου**

**Πλήρως ανέτοιμα τα σχολεία του Αμαρουσίου να υποδεχθούν τις/τους εκπαιδευτικούς και τους μαθητές/τις μαθήτριες τους**

Το Δ. Σ. του Συλλόγου Εκπ/κών Π. Ε. Αμαρουσίου ύστερα από αναφορές συναδέλφων μελών του σωματείου μας ΚΑΤΑΓΓΕΛΛΕΙ την απαράδεκτη κατάσταση των σχολικών μονάδων (13ο Δημοτικό Σχολείο Αμαρουσίου – 1ο Δημοτικό Σχολείο Αμαρουσίου) την οποία αντιμετωπίζουν οι εκπαιδευτικοί των σχολικών μονάδων του Αμαρουσίου εξαιτίας της αβελτηρίας και της αργοπορίας του Δήμου Αμαρουσίου να αντιμετωπίσει έγκαιρα τις ανάγκες των σχολικών μονάδων της πόλης σε ζητήματα επισκευών και ελαιοχρωματισμού.

Συγκεκριμένα και παρά τις πρόσφατες εξαγγελίες της Δημοτικής Αρχής Αμαρουσίου σύμφωνα με τις οποίες ο Δήμος Αμαρουσίου θα είχε πανέτοιμα τα σχολεία από άποψη επισκευών – ελαιοχρωματισμών – καθαριότητας και αναλώσιμων υλικών, η πραγματικότητα που αντίκρυσαν οι εκπαιδευτικοί του 13ου Δημοτικού Σχολείου Αμαρουσίου και του 1ου Δημοτικού Σχολείου Αμαρουσίου αλλά και άλλων σχολικών μονάδων της πόλης μας είναι ριζικά διαφορετική, αφού εξαιτίας των επισκευών – ελαιοχρωματισμών που γίνονται στα συγκεκριμένα σχολεία παχιά στρώματα σκόνης και πλήρης ακαταστασία – έλλειψη καθαριότητας εμποδίζουν το εκπαιδευτικό προσωπικό ακόμα και να καθίσει στους εσωτερικούς χώρους των συγκεκριμένων σχολείων κατά την πρώτη ημέρα έναρξης της λειτουργίας τους την Δευτέρα 1 – 9 – 2025.

Η κατάσταση επιδεινώνεται από την στιγμή που λείπει πλήρως το προσωπικό καθαριότητας, για το οποίο όπως μας πληροφόρησαν από τον Δήμο Αμαρουσίου περίμεναν οι εργαζόμενοι την 1 – 9 – 2025 να υπογράψουν σύμβαση εργασίας με τον Δήμο Αμαρουσίου, ώστε να αναλάβουν υπηρεσία στα σχολεία, με πλήρη την ευθύνη για την καθυστέρηση αυτή στις επιλογές και την πολιτική βούληση, που δεν υπάρχει, της Δημοτικής Αρχής Αμαρουσίου.

Απαιτούμε από τον Δήμο Αμαρουσίου την άμεση τοποθέτηση των καθαριστριών στα σχολεία και την πρόσκληση ειδικών συνεργείων καθαρισμού, όπου χρειάζεται, για τον ειδικό καθαρισμό των σχολικών μονάδων που λόγω εκτεταμένων επισκευών παρουσιάζουν αυτή τη στιγμή την εικόνα εργοταξίων – γιαπιών.

Επιπρόσθετα καλούμε τον Δήμο Αμαρουσίου να επισπεύσει τις επισκευαστικές εργασίες στις σχολικές μονάδες της πόλης μας ώστε τα σχολεία να είναι πλήρως έτοιμα από λειτουργικής άποψης να υποδεχθούν τους/τις μαθήτριες μέχρι τις 10 – 9 – 2025 στη βάση των συμβάσεων που υπάρχουν και εκτελούνται από ιδιώτες εργολάβους και τις οποίες απαιτούμε να ελέγξουμε για το αν τηρούνται η όχι οι όροι τους (κατασκευαστικές προδιαγραφές και χρονικές προθεσμίες).

Καλούμε το Δ. Σ. της Δ. Ο. Ε. να επιληφθεί του παραπάνω θέματος.

